armvectores/hy_wikipedia_2023 huggingface dataset:
(8144) Հիրագագենաի

(8144) Հիրագագենաի (անգլ.՝ Hiragagennai), աստերոիդ աստերոիդների հիմնական գոտում։ Հայտնաբերվել է 1982 թվականի նոյեմբերի 14-ին Հիրոկի Կոսայի և Կիիտիրո Ֆուրուկավայի կողմից Կիսոյում։
Միջին հեռավորությունը Արեգակից կազմում է 2,930871 ա. մ., առավելագույնը մոտենում է 2,7678 ա. մ. հեռավորության վրա և հեռանում 3,0939 ա. մ.։ Արեգակի շուրջ մեկ ամբողջական պտույտ է կատարում 1832,71 երկրային օրվա ընթացքում, իր ուղեծրով շարժվելով միջինում 0,196431 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8144) Հիրագագենաի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուլու Ջամի մզկիթ (Բուրսա)

Ուլու Ջամի մզկիթ կամ Մեծ մզկիթ (թուրքերեն՝ Bursa Ulu Camii), գործող մզկիթ Թուրքիայի Բուրսա քաղաքում։ Մզկիթը կառուցվել է 1396- 1400 թվականներին՝ Բայազիդ I-ի հրամանով։ Մզկիթը կառուցվել է սելջուկյան ոճով։ Մզկիթը ունի 20 գմբեթներ, 2 մինարե և 12 հիմնասյուն։


== Նկարագրություն ==
Ուլու Ջամին Բուրսայի ամենամեծ մզկիթն է։ Այն վաղ օսմանյան մշակույթի գանձերից է, որը կառուցվել է այդ ժամանակներում տարածված սելջուկյան ոճով։ Մզկիթը կառուցվել է 1396- 1400 թվականներին՝ Բայազիդ I-ի հրամանով։ Մզկիթի ճարտարապետը եղել է Ալի Նեջարը։ Ուլու Ջամիի առանձնահատկություններից են հանդիսանում 20 գմբեթները, որոնք դասավորված են չորս շարքերով՝ ամեն շարքում հինգ գմբեթ։ Ավանդության համաձայն, գմբեթները կառուցվել են ի փոխարեն 20 մզկիթների, որոնց խոստացել էր կառուցել Բայազիդ I-ը՝ Նիկոպոլիի ճակատամարտում հաղթելու պարագայում։ Մզկիթը ունի 2 մինարեներ։
Մզկիթի բակում կա շատրվան, որտեղ պարտադիր այցելում են բոլոր հավատացյալները, մինչև նամազ կատարելը։ Շատրվանը ունի նաև գմբեթ։
Մզկիթի պատերին և հիմնասյուներին կախված են 192 գրվածքներ, որոնք արաբական կալիգրաֆիայի օրինակ են Թուրքիայում։


== Պատկերասրահ ==

		
		
		


== Արտաքին հղումներ ==
«Պաշտոնական կայք էջ» (թուրքերեն)։ bursaulucamii.com։ Արխիվացված օրիգինալից 2013-01-13-ին։ Վերցված է 2012-11-12 
«Օսմանյան մայրաքաղաքի ամենամեծ մզկիթը»։ umma.org.ua։ Արխիվացված օրիգինալից 2013-01-13-ին։ Վերցված է 2012-11-12
Նովա Անդրադինա

Նովա Անդրադինա (պորտ.՝ Nova Andradina), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի արևելյան մարզում։ Մտնում է Նովա Անդրադինա գավառի կազմի մեջ։ Բնակչությունը կազմում է 43 495 մարդ՝ 2006 թվականի տվյալներով։ Գրավում է 4 776,096 կմ² տարածք։ Բնակչության խտությունը՝ 9,10 մարդ/կմ²։
Մեծ տարածք է հատկացված հողագործության և անասնապահության համար։


== Պատմություն ==
Քաղաքը հիմնադրվել է 1958 թվականին։


== Վիճակագրություն ==
Համախառն ներքին արտադրանքը կազմել է 451.236.000,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 11.616,00 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,786 (տվյալները ՄԱԿ-ի զարգացման ծրագրի)։


== Աշխարհագրություն ==
Բնակավայրի կլիման արևադարձային է և լեռնային։
Բեյթ Շեմեշ

Բեյթ Շեմեշ (եբրայերեն՝ בית שמש‎` Արևի տուն), քաղաք Իսրայելում։ Գտնվում է Երուսաղեմի շրջանում։


== Պատմություն ==
Այս անվամբ բնակավայրի հիշատակումներ առաջին անգամ հանդիպում են դեռ Հին Կտակարանում։
Հին Կտակարանում Բեյթ Շեմեշը հիշատակվում է որպես Եհուդայի և Դանի ցեղերի միջև սահմանային քաղաք, որը պատկանում է Եհուդայի ցեղին։ Հետագայում Բեյթ Շեմեշը հանձնվել է քոհեններին։ Բեյթ Շեմեշը նաև կողոպուտից Ուխտի Տապանակը Իսրայել վերադարձնող փղշտացների քարավանի կանգառի վայրերից մեկն էր։
Ինչպես ցույց են տվել 21-րդ դարի սկզբին անցկացված հնագիտական պեղումները, քաղաքը գտնվում էր փղշտացիների հետ սահմանին, սակայն քաղաքի բնակիչները քանաններ էին։ Քաղաքն օգտվում էր սահմանային դիրքի իր առավելություններից։
Քաղաքն ավերել են բաբելոնացիները։ Քանի որ այնտեղ լցված էին ջրի տեղական աղբյուրներ, քաղաքը չի վերականգնվել մինչև վերջերս։


== Իսրայելական քաղաքի հիմնում ==
Ժամանակակից Բեյթ Շեմեշը հիմնադրվել է 1950 թվականի դեկտեմբերի 6-ին։ Քաղաքի կարգավիճակ է ստացել 1991 թվականին։


== Բնակչություն ==

Ըստ Իսրայելի կենտրոնական վիճակագրական վարչության` 2018 թվականի տվյալներով բնակչությունը կազմել է 114.371 մարդ։ Բնակչության մեծամասնությունը հրեաներ են (98%)։ Բնակչությա 22%-ը կազմում են հայրենադարձներ նախկին ԽՍՀՄ-ից։ Համաձայն Իսրայելի կենտրոնական վիճակագրական ծառայության տվյալների 2009 թվականից Բեյթ Շեմեշը ստացել է սոցիալ-տնտեսական զարգացման 10 միավորից 3 գնահատականը, Բեյթ Շեմեշի դպրոցների շրջանավարտների 41.5%-ը ստացել է ավարտական վկայականներ, միջին աշխատավարձը կազմում է 5,538 շեկել, այն դեպքում, երբ ընդհանուր Իսրայելում այն 7,070 շեկել է։


== Տրանսպորտ ==
Կա երկաթուղային կայարան։ Ավտոբուսի երթուղիները կապում են Բեյթ Շեմեշը Թել Ավիվի, Բնեյ-Բրակի և Երուսաղեմի հետ։


== Ծանոթագրություններ ==


== Արտաքին հղումներ ==
Официальный сайт муниципалитета (иврит)
Shemesh OnLine — community guide and directory
Городской блог (русский)
Beit Knesset Feigenson — Aviv Community Synagogue and Web site
Beit Medrash Torani Leumi- BMTL website
Beit Knesset Ohel Yonah Menachem- OYM website
[1] Отчёт ЦСБ Израиля за 2010 год
Ժուվինա

Ժուվինա (ֆր.՝ Juvinas), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 161 մարդ, բնակչության խտությունը` 19.10 մարդ/կմ²։ Բնակավայրը զբաղեցնում է 8.43 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 125 կմ հարավ, Պրիվա քաղաքից` 24 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 113 աշխատունակ (15-64 տարեկան) բնակիչ, որոնցից ակտիվ էին 83-ը, իսկ ոչ ակտիվները` 30։ Ակտիվության ցուցանիշը կազմում է 73,5 %։ 83 աշխատունակ մարդկանցից աշխատել է 69 անձ (35 տղամարդ և 34 կին)։ Գործազուրկ են եղել 14 անձ (7 տղամարդ և 7 կին)։ 30 անաշխատունակներից 3-ը եղել են աշակերտներ կամ ուսանողներ, 22-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժդանովսկի գյուղական խորհուրդ (Լուբենսկի շրջան)

Ժդանովսկի գյուղական խորհուրդ  (ուկրաիներեն՝ Жданівська сільська рада), Ուկրաինայի Պոլտավայի մարզի Լուբենսկի շրջանում։
2001 թվականի տվյալներով Ժդանովսկի գյուղական խորհրդում բնակվում էր 1004 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մենդարո

Մենդարո  (իսպ.՝ Mendaro), մունիցիպալիտետ Իսպանիայում։ Գտնվում է Գիպուսկով նահանգում՝ Բասկերի երկիր ինքնավար համայնքում։ Մունիցիպալիտետը գտնվում է Բախո Դևա շրջանում։ Զբաղեցնում է 25,39 կմ² տարածք։ Բնակչությունը կազմում է 1898 մարդ (2010 թվականի տվյալներով)։ Նահանգի վարչական կենտրոնից գտնվում է 48 կմ հեռավորության վրա։ Քաղաքը հիմնադրվել է 1983 թվականին։


== Ծանոթագրություններ ==
Ռուդենկա (գյուղ, Յամպոլի շրջան)

Անվան այլ կիրառումների համար տե՛ս՝ ՌուդենկաՌուդենկա (ուկրաիներեն՝ Руденка), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Ռուդենկա գյուղում բնակվում էր 86 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բայրաման

Բայրաման, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում էր գավառակի արևմտյան մասում՝ Մուշ-Էրզրում ճանապարհից դեպի ձախ։
XX դարասկզբին գյուղն ուներ 30 տուն բնակիչ։
Բայրամանը թուրքերի կողմից ավերվել և կողոպտվել է 1895 թվականին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (209701-209800)

Աստերոիդների ցանկ (209601-209700)  • Աստերոիդների ցանկ  • Աստերոիդների ցանկ (209801-209900)
 Աստերոիդների ցանկ (209601-209700)  • Աստերոիդների ցանկ  • Աստերոիդների ցանկ (209801-209900)
Քոբուլեթի (Քոբուլեթի շրջան)

Քոբուլեթի (վրաց.՝ ქობულეთი), գյուղ Վրաստանում։ Գտնվում է Աջարիայի Ինքնավար Հանրապետության Քոբուլեթի շրջանում։


== Դիրք ==
Գտնվում է ծովի մակարդակից 120 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2077 մարդ։


== Ծանոթագրություններ ==
Պրեմիեր Լիգա 1998-99 (Անգլիա)

Պրեմիեր Լիգա 1998-1999-ը Անգլիայի Պրեմիեր Լիգայի 7-րդ սեզոնն էր։
Սև խաչ

Անվան այլ կիրառումների համար տե՛ս՝ Սև խաչ (այլ կիրառումներ)Սև խաչ, հայ ազգային-ազատագրական կազմակերպություն։ Հիմնադրվել է 1877-1878 թվականների ռուս-թուրքական պատերազմից հետո, Վանում հայերի ունեցվածքը քուրդ, թուրք բեկերի կողոպուտից զերծ պահելու և ինքնապաշտպանություն կազմակերպելու նպատակով։ Ըստ կանոնադրության, անդամները պետք է գործեին անձնվիրաբար և խիստ գաղտնի, դավաճանների վրա դրվելու էր «սև խաչ» (որից էլ ծագել է կազմակերպության անվանումը), այսինքն՝ դատապարտվելու էին մահվան։ Սերտ կապ է հաստատել Կարինի «Պաշտպան Հայրենյաց» գաղտնի կազմակերպության հետ։ Աջակցություն է ստացել Վանի ռուսական փոխհյուպատոս Կ. Կամսարականից։ Ունեցել է ակումբ (կազմակերպվել են դասախոսություններ, ազգային երգի երեկոներ և այլն), «Զինակիր» անունով երիտասարդական խումբ (որը 1882 թվականի մայիսին, Ազգային սահմանադրության 22-րդ տարեդարձի առթիվ, զինված երթ է կազմակերպել մինչև Վարագա վանքը)։ Կարինի «Պաշտպան Հայրենյաց»-ի ջախջախումից հետո (1882 թվականի վերջին) թուրքական իշխանությունները ձերբակալություններ են սկսել նաև Վանում։ Ենթադրվում է, որ «Սև խաչը»-ը գոյատևել է մինչև 1880-ական թվականների կեսը։ «Սև խաչ»-ի անդամների մեծ մասը մասնակցել է հայ առաջին քաղաքական կուսակցության՝ «Արմենական կազմակերպության» հիմնադրմանը։


== Արտաքին հղումներ ==
armeniapedia.org կայքում Վանի և վանեցիների ազատագրական պայքարի մասին
(7837) Մացումի

(7837) Մացումի (անգլ.՝ Mutsumi), աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 11-ին Հիրոշի Աբեի և Սեյդաի Միասակայի կողմից Յացուկայում։
Միջին հեռավորությունը Արեգակից կազմում է 2,614977 ա. մ., առավելագույնը մոտենում է 1,8359 ա. մ. հեռավորության վրա և հեռանում 3,3941 ա. մ.։ Արեգակի շուրջ մեկ ամբողջական պտույտ է կատարում 1544,54 երկրային օրվա ընթացքում, իր ուղեծրով շարժվելով միջինում 0,233079 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7837) Մացումի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիսելա

Վիսելա (էստ․՝ Visela), գյուղ Էստոնիայի Վիրումաա նահանգի Ուռվաստե շրջանում։
2011 թվականի տվյալներով գյուղում բնակվում էր 53 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Երկրի ժամ

Երկրի ժամ, (անգլերեն՝ Earth Hour) միջազգային միջոցառում, որ խնդրում և քաջալերում է մարդկանց, համայնքներին և կազմակերպություններին, որ իրենց լույսերը և ոչ հիմնարար էլեկտրական հարմարանքները մարեն մեկ ժամով` մարտի 29-ի երեկոյան ժամը 8-ից մինչև 9-ը՝ մարդկության ուշադրությունը ուղղելու կլիմայի փոփոխության վրա և քաջալերելու էլեկտրականության և առհասարակ, էլեկտրական սարքերի խելամիտ օգտագործումը։ Նպատակ ունի նաև միջոցառման միջոցով նվազեցնել լուսային աղտոտումը։
Առաջին Երկրի ժամը անցկացվել է Ավստրալիայի Սիդնեյ քաղաքում 2007 թվականի մարտի 31֊ին, ժամը 7։30-ից մինչև 8։30։ Երկրի ժամը նվազեցրել է Սիդնեյի էլեկտրական հոսանքի սպառումը այդ ժամվա ընթացքում 2.1%--10.2%֊ով նվազել է․ մասնակցել է 2.2 միլիոն անձ։  Ակցիային միացել է նաև Գուգլ ընկերությունը,  որը որոշ երկրների համար  իր որոնիչի էջի գույնը փոխել է սպիտակից սև և էջի վրա նշել՝ «Մենք անջատել ենք լույսերը։ Այժմ ձեր հերթն է։ Երկրի ժամը»։
Սիդնեյի քաղաքի և նրա քաղաքագլխի՝ Կլովեր Մուրի աջակցությամբ, Երկրի ժամը 2008֊ին դարձել է միջազգային իրադարձություն։


== Արտաքին հղումներ ==
Երկրի ժամը կայքը
Անձրևային երեք օր

Անձրևային երեք օր (անգլ.՝ Three Days of Rain), ռեժիսոր Մայքլ Մերեդիտի կողմից 2002 թվականին նկարահանված դրամատիկ ֆիլմ։ Սյուժեն հիմնված է Անտոն Պավլովիչ Չեխովի վեց պատմվածքների վրա, որոնց գործողությունները տեղափոխված են ժամանակակից Քլիվլենդ։ Ֆիլմն առաջին անգամ ցուցադրվել է 2002 թվականի մայիսի 12-ին Թրայբեկի կինոփառատոնում։ 2003 թվականին ֆիլմը ցուցադրվել է նաև Կաննի և Մոսկվայի կինոփառատոների շրջանակներում։


== Սյուժե ==
Մի սովորական երեքշաբթի Քլիվլենդում ամպրոպ սկսվեց, որը տևեց երեք օր։ Տարբեր մարդկանց վեց պատմությունների մասին է պատմվում ֆիլմում, որը միավորում է այս ամպամած եղանակը։ Դրանցից են թմրամոլը, որը զրկվել է դստեր նկատմամբ խնամակալությունից իր կործանարար սովորության պատճառով, որդուն կորցրած տաքսու վարորդը, բիզնեսմենը, որի ընկերությունը սալիկներ է արտադրում, իր աշխատանքը կորցրած մտավոր հետամնաց դռնապանը, տեղացի դիջեյը և քաղաքի մյուս բնակիչները։


== Դերերում ==
Պենելոպա Ալլեն - Հելլեն
Էրիկ Ավարի - Ալեքս
Ալիմի Բալլարդ - Դերրիկ
Ջոուի Բիլոու - Դենիս
Բրյուս Բոն - Կրենստոն
Ռոբետ Կասսերլի - Ռէյ
Փիթեր Ֆալկ - Վալդո
Բլայթ Դաններ - կեբեով կինը
Մարկ Ֆոյերստին - մեքենա գնողը
Լայլ Լովետ - դիջեյ
Ջոն Քերոլ Լինչ - հյուր
Ուեյն Ռոջերս - բիզնեսմեն
Ռոբերտ Կերադայն - վարորդ
Կիր Դուլլի - կամեո
Ջեյսոն Պատրիկ - կամեո


== Պարգևներ, անվանակարգեր ==


== Կարծիքներ ==
Ֆիլմն արժանացել է կինոքննադատների տարբեր գնահատականների։ Rotten Tomatoes կայքում 10%-ի հիման վրա ֆիլմն ունի 40% դրական ակնարկ, Metacritic կայքում` 100-ից 52 միավոր 12 ակնարկներից։ Ամերիկացի կինոքննադատ Ռոջեր Էբերթը 4 աստղից ֆիլմին տվել է 2,5 աստղ։


== Ծանոթագրություններ ==


== Արտաքին հղումներ ==
Անձրևային երեք օր(անգլ.) ֆիլմը Internet Movie Database կայքում
Անձրևային երեք օր(անգլ.) ֆիլմը Rotten Tomatoes կայքում
«Անձրևային երեք օր»(անգլ.) ֆիլմը Metacritic կայքում:
«Անձրևային երեք օր»(անգլ.) ֆիլմը Box Office Mojo  կայքում
Սպուա (Օբի գավառ)

Սպուա (ֆր.՝ Spoy), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 149 մարդ, բնակչության խտությունը` 14.38 մարդ/կմ²։ Բնակավայրը զբաղեցնում է 10.36 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հարավ-արևելք, Շալոն ան Շամպայն քաղաքից` 85 կմ հարավ, Տրուա քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 88 աշխատունակ (15-64 տարեկան)  բնակիչ, որոնցից ակտիվ էին 70-ը, իսկ ոչ ակտիվները` 18։ Ակտիվության ցուցանիշը կազմում է 79,5 %։ 70 աշխատունակ մարդկանցից աշխատել է 65 անձ (34 տղամարդ և 31 կին)։ Գործազուրկ են եղել 5 անձ (3 տղամարդ և 2 կին)։ 18 անաշխատունակներից 3-ը եղել են աշակերտներ կամ ուսանողներ, 12-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Այծքաղներ

Այծքաղներ, սնամեջ եղջերավորների ընտանիքի որոճող, երկկճղակավոր կաթնասուն կենդանիներ են։


== Տեսակներ ==
Փոքր այծքաղները, որոնց անվանում են վիթեր, շատ բարեկազմ են, ունեն բարակ ոտքեր, նրբագեղ վիզ և շատ թեթևաքայլ են։ Տարածված են հիմնականում Աֆրիկայում, ավելի քիչ՝ Հարավային և Կենտրոնական Ասիայում, Եվրոպայում և Հյուսիսային Ամերիկայում։ Ապրում են անապատներում, անտառային և ալպյան գոտիներում, տափաստաններում։


== Արտաքին նկարագիր ==
Անդրկովկասում վիթերից հայտնի է ջեյրանը։ Նրա մարմնի երկարությունը 95-115 սմ է, կենդանի զանգվածը՝ մինչև 33 կգ։ Արուներն ունեն սև, քնարաձև, մինչև 40 սմ երկարությամբ օղակաձև հաստացումներով եղջյուրներ (էգերը չունեն)։ Վազում են մինչև 60 կմ/ժ արագությամբ։ Ապրում են խմբերով (ամռանը՝ 3–5, ձմռանը՝ 10–20 կենդանի)։ Ապրիլ-մայիսին էգն ունենում է 1-2 ձագ։ Կյանքի տևողությունը 6-7 տարի է։
Սայգա այծքաղը վիթից շատ տարբեր է. ունի մեծ գլուխ՝ փքված և փափուկ քթով, սուր հոտառություն, ուժեղ և մկանուտ կարճ ոտքեր։ Սակայն սայգան կարող է 1 ժամում տափաստանով կտրել-անցնել ավելի քան 70 կմ տարածություն։ Ապրում է Մոնղոլիայի, Արևմտյան Չինաստանի, Ղազախստանի և ստորին Վոլգայի տափաստաններում ու կիսաանապատներում։


== Տարածում ==
Քարայծյամը տարածված է Եվրոպայի լեռներում և Կովկասում։ Նա թեթևությամբ սլանում է լեռների գլխապտույտ բարձունքներով։
Գնու այծքաղը ապրում է Աֆրիկայում։ Նրա մարմինն ու պոչը նման են ձիու մարմնին ու պոչին, իսկ երկկճղակավոր սմբակներն ու եղջյուրավոր գլուխը՝ ցուլի սմբակներին ու գլխին։ Նա շատ արագավազ է՝ չնայած ծանրաշարժ է թվում։
Արտակարգ գեղեցիկ են այծքաղների, օրինակ՝ կուդուի՝ գալարուն, սև այծքաղի՝ թրանման, օրիքսի ուղիղ ու երկար եղջյուրները։
Այծքաղներն ունեն արդյունագործական նշանակություն. օգտագործվում է նրանց միսը, մորթին և եղջյուրները։ Այդ պատճառով էլ այծքաղների շատ տեսակներ որսի
Առարկա են դառնում, որը հանգեցրել է նրանց գլխաքանակի կտրուկ նվազման։ Ներկայումս այդ կենդանիները պահպանության տակ են վերցված։ Այծքաղների մի շարք տեսակներ պահպանվում են հիմնականում արգելոցներում։ ՀՀ-ում հանդիպող ջեյրանը նույնպես պահվում է արգելոցներում։
Այծքաղները շատ տարբեր են լինում. ամենախոշորները կովի մեծության աֆրիկյան եզնայծերն են, իսկ ամենափոքրերը, որ նույնպես աֆրիկյան են, նապաստակի մեծության դիկ-դիկներն են։


== Աղբյուր ==
Հոդվածի սկզբնական տարբերակը վերցված է Դպրոցական Մեծ հանրագիտարանի [1] հոդվածից


== Արտաքին հղումներ ==
«Антилопы»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Сайт об антилопах Archived 2020-01-19 at the Wayback Machine. (ռուս.)
Լյուբուշկա (ֆիլմ, 1961)

Լյուբուշկա (ռուս.՝ Любушка), խորհրդային գեղարվեստական ֆիլմ, որը նկարահանվել է 1961 թվականին, ռեժիսոր Վլադիմիր Կապլունովսկու կողմից, ըստ Պյոտր Շիրյաևի «Տալյոնիի թոռը» պատմվածքի։


== Սյուժե ==
Նահանջող կազակները խլում են գյուղացի տղա Սյոմկայի (Վիկտոր Կովալ) հովատակը, իսկ իրենց արդեն անպետք դարձած հյուծված ձին նետում են ճանապարհին։ Ձին այնքան վատ տեսք է ունենում, որ Սյոմկայի հայրը` Նիկիտա Լիկովը (Եվգենի Շուտով) սպասում է մինչև մթնելը` նրան գյուղ բերելու համար։
Անասնաբույժը, որին ցույց են տալիս ձիուն, ճանաչում է Լյուբուշկա մականունով հայտնի օռլովյան ձիուն։ Լիկովը կարողանում է փրկել նրան, սակայն 1921 թվականին նա սովից մահանում է` թողնելով Տալիոնի թոռ անունով մի փոքրիկ քուռակի։ Երեք տարի անց Նիկիտան հովատակին բերում է Մոսկվա, որտեղ ձիավար Լուտոշկինը ձիապան Ֆիլիպ Կինոպիչի հետ նրան պատրաստում են մրցույթի։ Մրցույթի օրը Լուտոշկինը կանչում է Լիկովներին, որպեսզի նրանք տեսնեն, թե ինչպես է հայտնի վագրաձի Տալիոնիի  թոռն ստանում գլխավոր միցանակը։


== Դերերում ==
Եվգենի Շուտով` Նիկիտա Լիկով, գյուղացի
Օլեգ Եֆրեմով` Օլիմպ Լուտոշկին, ձիավար
Եվգենի Եվստիգնեև` Ֆիլիպ , ավագ ձիապան
Սերգեյ Ռոմոդանով` Արիստարխ Բուրմին, ձիաբուծարանի աշխատող
Վլադիմիր Զամանսկի` Նիկոլայ Պենկով, գյուղխորհրդի նախագահ
Պավել Տարասով` Ալեքսանդր , անասնաբույժ
Լավրենտնի Մասոխա` Միխալ Գրուզդև
Լեոնիդ Կուրավլյով` Ալեքսանդր Իվանովիչ
Վիկտոր Կովալ` Սյոմկա Լիկով
Վալենտինա Վլադիմիրովա` Նաստասիա, Լիկովի կինը
Իգոր Սրետենսկի` Նիկոլայ Գուբարև
Ալեքսանդր Շվորին` Վասկա Սինիցին, ձիավար
Յուրի Բելով` Դմիտրի, Բումինի խոհարարը
Յուրի Մեդվեդև` Գյուղխորհրդի քարտուղար
Գեորգի Գումիլևսկի` Կուլտյապի
Գեորգի Սլաբինյակ` Թեյարանի տերը
Ռադնեև Մուրատով` Պավլիկ, ձիապան
Ալեքսանդր Լեբեդև` Վանկա, ձիապան
Վիկտոր Կոլպակով` Սեմյոն Անդրևիչ, ձիերի հեքիմ
Լեոնիդ Պիրոգով` գեներալ
Նատալյա Արխանգելսկայա` Դարիա Բուրմինա
Թամարա Լոգինովա` աղախին
Նինա Դորոշինա` Կլանկա
Օթար Կոբերիձե` Գրեչուխի ընկերը, Կարմիր զորքերի հրամանատար (հնչունավորում` Եվգենի Մատեևը)
Անտոնինա Մաքսիմովա` փախչող տիկինը
Յուրի Կիրև` Նիկոլա, նավաստի
Կիրա Կանաևա` Ագրաֆենա Ուվարովա
Վլադիմիր Լեբեդև` քեռի Նիկիֆոն, սլաքավար
Վալենտինա Սպերանովա` Ադել Մաքսիմովնա, Բուրմինի տնտեսուհին
Վլադիմիր Մարենկով` Խարտյաշը, Լիկովների հարևանը


== Նկարահանող խումբ ==
Ռեժիսոր` Վլադիմիր Կապլունովսկի
Սցենարի հեղինակ` Նիկոլայ Էրդման
Օպերատոր` Էմիլ Գուլիդով
Կոմպոզիտոր` Նիկիտա Բոգոսլովսկի
Նկարիչ` Ալեքսեյ Պարխոմենկո


== Տեխնիկական տվյալներ ==
Սև-սպիտակ, հնչյունային
Պրեմիերան կայացել է 1961 թվականի օգոստոսի 9-ին


== Հետաքրքիր փաստեր ==
Ֆիլմի լուսագրերում սխալ կա. այնտեղ գրված է «ըստ Լ. Շիրյաևի պատմվածքի»։
2005 թվականին ըստ Պյոտր Շիրյաևի «Տալյոնիի թոռը» պատմության նկարահանվել է «Վագրաձի» ֆիլմը։


== Ծանոթագրություններ ==


== Արտաքին հղումներ ==
«Լյուբուշկա» «Մոսֆիլմ» կինոընկերության կայքում
Մարիա Շուրոչկինա

Մարիա Վլադիմիրովնա Շուրոչկինա (ռուս.՝ Мария Владимировна Шурочкина, հունիսի 30, 1995(1995-06-30), Մոսկվա, Ռուսաստան), ռուս գեղալողորդ, 2016 թվականի Օլիմպիական խաղերի չեմպիոն, աշխարհի 11-ակի և Եվրոպայի հնգակի չեմպիոն։ Ռուսաստանի սպորտի վաստակավոր վարպետ։ Մարիա Շուրոչկինան Վլադիմիր և Օքսանա Շուրոչկինների դուստրն է, երգչուհի Նյուշայի կրտսեր քույրը։


== Կարիերա ==
2010 թվականին Մարիա Շուրոչկինան Եվրոպայի պատանեկան առաջնությունում նվաճել է երկու ոսկե մեդալ։
2012 թվականին մասնակցելով աշխարհի պատանեկան առաջնությանը՝ Մարիա Շուրոչկինան զբաղեցրել է չորրորդ տեղն  անհատական ծրագրի «ֆիգուրներ» նոր կատեգորիայում։
2013 թվականին Կազանում անցկացված ամառային Ունիվերսիադայում դարձել է չեմպիոն խմբային և համակցված ծրագրերում։
Նույն թվականին Բարսելոնայում անցկացված աշխարհի առաջնությունում Մարիա Շուրոչկինան դարձել է աշխարհի չեմպիոն խմբերի ու համակցված մրցություններում։
2016 թվականին Ռիո դե Ժանեյրոյում անցկացվող Օլիմպիական խաղերում Մարիա Շուրոչկինան Ռուսաստանի թիմի կազմում նվաճել է ոսկե մեդալ։
Մարիա Շուրոչկինան սովորել է Ռուսաստանի ֆիզիկական կուլտուրայի, սպորտի, երիտասարդության և զբոսաշրջության պետական համալսարանում։


== Պարգևներ ==
Ռուսաստանի սպորտի վաստակավոր վարպետ (31 դեկտեմբերի, 2013 թվական)
Բարեկամության շքանշան (25 օգոստոսի, 2016 թվական) – 2016 թվականին Ռիո դե Ժանեյրո քաղաքում (Բրազիլիա) 31-րդ Օլիմպիական խաղերում ունեցած մարզական բարձր ձեռքբերումների, հաղթանակի նկատմամբ կամք և նպատակասլացություն ցուցաբերելու համար
Ռուսաստանի Դաշնության նախագահի պատվոգիր (19 հուլիսի, 2013 թվական) – 2013 թվականին Կազանում անցկացված XXVII Համաշխարհային ամառային ունիվերսիադայում ցուցաբերած մարզական բարձր ձեռքբերումների համար


== Ծանոթագրություններ ==


== Արտաքին հղումներ ==
Մարիա Շուրոչկինայի պաշտոնական կայքը
«Мария Шурочкина на сайте Молодые таланты большого спорта» (ռուսերեն)։ Молодые таланты большого спорта։ Արխիվացված է օրիգինալից 2013-07-14-ին։ Վերցված է 2013-08-08 
«Мария Шурочкина на сайте Универсиады-2013» (ռուսերեն)։ Универсиада-2013։ Վերցված է 2013-08-08
(8902) 1995 UK4

(8902) 1995 UK4, աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 20-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,009476 ա. մ., առավելագույնը մոտենում է 2,905 ա. մ. հեռավորության վրա և հեռանում 3,114 ա. մ.։ Արեգակի շուրջ մեկ ամբողջական պտույտ է կատարում 1906,93 երկրային օրվա ընթացքում, իր ուղեծրով շարժվելով միջինում 0,188785 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8902) 1995 UK4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիոր Աշքենազի

Լիոր Աշքենազի (եբրայերեն՝ ליאור אשכנזי‎, դեկտեմբերի 28, 1968(1968-12-28), Ռամատ Գան, Իսրայել), թատրոնի և հեռուստատեսության իսրայելացի դերասան։


== Կենսագրություն ==
Աշքենազին ծնվել է Թուրքիայից հայրենադարձված սեֆարդյան հրեաների ընտանիքում, որոնք Իսրայել են տեղափոխվել 1964 թվականին։ Մեծացել է Ռամատ Գանի Նևե Յեխոշուա շրջանում։ Հայրը՝ Շմուելը, աշխատել է տպագրիչ։ Մայրը՝ Վիկտորյան, եղել է տնային տնտեսուհի։ Տանը նրա ծնողները խոսել են լադինո լեզվով, որն ապագա դերասանի համար դարձել է մայրենի լեզու։ 16 տարեկան հասակում դպրոցում առկա խնդիրների ֆոնին տեղափոխվել է Ռեգավիմ կիբուց։
Իսրայելի պաշտպանության բանակում ժամկետային ծառայության ժամանակ Աշքենազին ծառայել է որպես պարաշյուտիստ-դեսանտավոր։


== Գործունեություն ==
Աշքենազին սովորել է 1950 թվականին Ռամատ Գանում հիմնադրված դերասանական վարպետության Բեյթ-Ցվի դպրոցում։ Նա Բեյթ Լեսին թատրոնի մի շարք ներկայացումներում խաղացել է գլխավոր դերեր, որի ռեժիսորը եղել է Բեյթ Ցվիի ուսուցիչներից Ցիպի Պինեսը։ Նա նաև հայտնվել է Թել Ավիվի Կամերի թատրոնի բեմում՝ չնայած Բեյթ Լեսին թատրոնը մնացել է նրա «տնային» թատրոնը։
1996 թվականին Ադիրի հետ նկարահանվել է «Ռևերս» հեռուստասերիալում, որի ռեժիսորներն են Շմուել Հայմովիչը և Էրիկ Ռոթշթեյնը։ 1999 թվականին Լիոր Աշքենազին խաղացել է իր առաջին գլխավոր դերը և, որպես աքսորաբնակ, հանդես եկել «Ճակատամարտ Թել Հայի մոտ» ֆիլմում։


== Անձնական կյանք ==
Աշքենազին ամուսնացած է եղել դերասանուհի Շիր Ֆարբերի հետ։ Ամուսնալուծությունից հետո հարաբերություններ է ունեցել գրող և սցենարիստ Սիգալ Ավինի հետ։ 2011 թվականի դեկտեմբերին ամուսնացել է պրոդյուսեր Մայա Ամսելի հետ։ 2012 թվականի օգոստոսին նրանք ունեցել են դուստր։


== Մրցանակներ ==
Իսրայելական կինոակադեմիայի մրցանակ (2001)՝ «Լավագույն դերասան» «Ուշ հարսանիք» ֆիլմում։
Իսրայելական կինոակադեմիայի մրցանակ (2011)՝ «Երկրորդական պլանի լավագույն դերասան» «Տողատակ» ֆիլմում։


== Ծանոթագրություններ ==
Ստեփանիա դը Բրիեն-Ռուբինյան

Ստեփանիա դը Բրիեն-Ռուբինյան նույնպես հայտնի է որպես՝ Ռիտա (1195-1220), Ռուբինյանների արքայատոհմից Կիլիկիայի արքայադուստր, հետագայում նաև Երուսաղեմի թագուհի։ Եղել է Կիլիկիայի արքա՝ Լևոն Բ-ի ավագ դուստրը։


== Կենսագրություն ==
Ստեփանիան ծնվել է մոտավորապես 1195 թվականից հետո հայ արքա Լևոն Բ-ի և Անտիքի արքայադուստր Իզաբելլայի ընտանիքում։ Տաս տարեկան հասակում կորցրել է մորը և Լևոնը ամուսնացել է երկրորդ անգամ։
1214 թ. ապրիլին Լևոնը Ստեփանիային ամուսնացրեց Երուսաղեմի արքա Ժան I–ի հետ։ Վերջինիս նախկին կինը՝ Մարիան Ստեփանիայի խորթ մորաքույն էր։ 1216 թ. ծնվում է զույգի առաջնեկ՝ Ժան-Հովհաննը։
1219 թվականին մահանում է Լևոն Բ-ն, իսկ 1220 թ. Ստեփանիայի ամուսին Ժան I-ը տապալված խաչակրաց արշավանքից մեկ տարի անց մտադրվում է գնալ Կիլիկիա և իր կնոջ գահակալելու պահանջ ներկայացնել հայկական կողմին։ Սակայն մինչև նրա Կիլիկիայի ափերին հասնելը Ստեփանիան իր որդու հետ միասին մահանում են։ Իր կնոջ և որդու մահից հետո դը Բրիենը այլևս իրավունքներ չուներ հայկական գահի նկատմամբ։


== Գրականություն ==
Ռուդ-Կոլլենբերգ։ Ռուբինյանները, Հեթումյանները և Լուզինյանները։ Հայ-Կիլիկյան արքայատոհմերը, Փարիզ, 1963.


== Ծանոթագրություններ ==
Կապիտան Առաքել

Կապիտան Առաքել, 1985 թվականին Հայֆիլմ կինոստուդիայում նկարահանված հայկական ֆիլմ։


== Սյուժե ==
Երբեմնի ռազմաճակատային չորս անբաժան ընկերներ փորձում են պահպանել իրենց փոքրիկ քաղաքի պատմամշակութային արժեք ունեցող երաժշտական դպրոցի շենքը, որը քանդման ենթակա է։


== Դերերում ==
Կապիտան Առաքել – Երվանդ Մանարյան
Մատի – Կարեն Ջանիբեկյան
Նոտար – Մամիկոն Մանուկյան
Վաղարշակ – Իշխան Ղարիբյան
Արկադի – Արմեն Սանթրոսյան
Գայանե – Հասմիկ Ալեքսանյան
Վարուժան – Աշոտ Մելիքջանյան
Անուշիկ – Կարին Ղուկասյան
Հրանտ – Լևոն Շարաֆյան
Ճարտարապետ – Յուրի Ամիրյան
Նախագահ – Վահրամ Եղշատյան
Պահակ – Ալեքսանդր Շագաֆյան
Նիկողոսյան – Ժիրայր Պետրոսյան
Մուկուչ – Վիգեն Ստեփանյան


=== Դրվագներում ===
Վերջալույս Միրիջանյան, Մարին Կարապետյան, Նվարդ Աբալյան, Սվետլանա Գրիգորյան, Գագիկ Ռոստոմյան, Օ. Կարապետյան, Ա. Փանոսյան, Ջուլիետա Բաբայան, Ի. Սարգսյան


== Ծանոթագրություններ ==
Post Malone

Օսթին Ռիչարդ Պոստ (անգլ.՝ Austin Richard Post, հուլիսի 4, 1995(1995-07-04), Սիրաքյուս, Նյու Յորք, ԱՄՆ, առավել հայտնի է Post Malone կեղծանվամբ), ամերիկացի հիփ հոփ կատարող, երգահան և պրոդյուսեր։ Նա լայնորեն ճանաչվել է 2015 թվականի փետրվարին իր առաջին դեբյուտային սինգլից՝ «White Iverson»-ի թղարկումից հետո։ Դրան հաջորդեցին Ջասթին Բիբերի և Quavo-ի հետ երգերը։ Առավել մեծ հաջողության է հասել ռեփեր 21 Savage-ի հետ՝ իրենց «Rockstar»-ով, որը Billboard Hot 100 և մի շարք այլ չարթերում զբաղեցրել է առաջին հորիզոնականը։ 2015 թվականի օգոստոսին Post Malone-ը պայմանագիր է կնքել Republic Records լեյբլի հետ։ 2016 թվականի դեկտեմբերի 9-ին նա թողարկել է իր առաջին՝ «Stoney» ստուդիական ալբոմը, որը Billboard 200-ում զբաղեցրել է 6-րդ հորիզոնականը։


== Կենսագրություն ==
Ծնվել է 1995 թվականի հուլիսի 4-ին Նյու Յորք նահանգի Սիրակյուս քաղաքում։ Պոստը մեծացել է իր հոր Ռիչ Պոստի և իր խորթ մայր Ջոդի Փոստի հետ։ Պոստի հայրը իր երիտասարդ տարիքում դիջեյ էր և ներկայացրեց երաժշտության տարբեր ժանրեր, այդ թվում` հիփ հոփ, քանթրի և ռոք։
Երբ Պոստը 9 տարեկան էր իր ընտանիքի հետ տեղափոխվեց Գրեյպվայն։ Պոստը սկսեց կիթառ նվագել և մասնակցել է 2010 թվականի Crown the Empire-ի լսումներին, սակայն մերժվեց, քանի որ լսումների ժամանակ լարված էր։ Նա պնդում է, որ իր հետաքրքրությունը կիթառի հանդեպ առաջացել է հայտնի Guitar Hero  տեսախաղի շնորհիվ։ Նրա խոսքերով իր առաջին փորձը, որպես պրոֆեսիոնալ երաժիշտ, կատարել է հևի մետալ խմբի մեջ։ Ավելի ուշ նա անցավ թեթև ռոքի, հետո հիփ-հոփ, ապա սկսեց փորձ կատարել FL Studio-ում։ 16 տարեկանում Պոստը ձայնագրեց իր առաջին միքսթեյփը՝ «Young and After Them Riches» անվամբ։ Նա այն Գրեյպվայնի ավագ դպրոցում ցույց տվեց իր դասընկերներին։ Նա ասում է, որ երաժշտության հանդեպ սերը ժառանգել իր հորից, որը նրան ծանոթացրեց երաժշտության տարբեր ժանրերի հետ։ Ավագ դպրոցում հաղթել է «Ամենայն հավանականությամբ հայտնի կդառնա» անվանակարգում։ Որպես դեռահաս նա աշխատել է Chicken Express-ում։
Նա ընդունվեց Սիրաքյուսի համալսարան, մի քանի ամիս սովորեց այնտեղ, իսկ հետագայում թողեց այն։ Հետագայում Պոստը իր ընկերոջ` Ջեյսոն Ստոուքսի հետ տեղափոխվեց Լոս Անջելես, Կալիֆորնիա։ Տեղափոխելուց հետո Պոստը, Ստոուքսը և մի քանի այլ պրոդյուսերներ ստեղծեցին BLCKVRD երաժշտական խումբը և միասին երգեր ձայնագրեցին։ Նրանցից ոմանք, այդ թվում` Պոստը, տեղափոխվել են Սան Ֆերնանդո։


== Երաժշտության ոճ ==
Պոստի երաժշտությունը նկարագրվում է որպես «քանթրի, գրանջ, հիփ հոփ և R&B»: Օսթին իրեն կոչում է բազմակողմանի։ Նրա վոկալը լակոնիկ ոճի է։ Պոստը իրեն անվանում է նաև «առանց ժանրի»։ Նա ունի Բոբ Դիլանի կերպարով դաջվածք։


== Սկավառակագրություն ==

Stoney (2016)
Beerbongs & Bentleys (2018)
Hollywood's Bleeding (2019)


== Ծանոթագրություններ ==
Աբոլղասեմ Ահմեդզադե Լահութի

Աբոլղասեմ Ահմեդզադե Լահութի (պարսկերեն՝ ابوالقاسم لاهوتی, հոկտեմբերի 12, 1887(1887-10-12) կամ 1887, Քերմանշահ, Իրան - մարտի 16, 1957(1957-03-16) կամ 1957, Մոսկվա, ԽՍՀՄ), տաջիկ խորհրդային բանաստեղծ։ Համարվում է Տաջկական խորհրդային պոեզիայի հիմնադիրներից։
Մասնակցել է 1905-1911 թվականների իրանական հեղափոխությանը։ 1916 թվականին Քերմանշահում հրատարակել է հեղափոխական դեմոկրատական «Բիսոթուն» թերթը։ 1917 թվականին վտարանդվել է Ստամբուլ։ 1922 թվականին վերադառնալով հայրենիք՝ ղեկավարել է Թավրիզի հակաիմպերիալիստական ապստամբաթյունը («Լահութի խանի ապստամբությունը»), որի ճնշումից հետո անցել է Խորհրդային Ռուսաստան։ Եղել է Տաջիկական ԽՍՀ լուսժողկոմի տեղակալ (1925-1930), ՍՍՀՄ գրողների միության քարտուղար (1934 թվականից)։ Տպագրվել է 1907 թվականից։ Պարսկալեզու քաղաքական գազելի հիմնադիրներից է։ Հրատարակել է «Կրեմլ» (1923, հայերեն հրատարակություն 1931), «Լենինն ապրում է» (1924) պոեմները, կոլտնտեսային շինարարության մասին բանաստեղծություններ։ Գրել է այլաբանական պայմանական բնույթի՝ «Ստեղծարար դասակարգին» (1933), «Հրճվանքի հայրենիք» (1935), ինչպես նաև այլ պոեմներ («Մարդիսթան», 1941, «Տանյայի հաղթանակը», 1942, «Ուղեկիցներ», 1943)։ Ֆիրդուսու «Շահնամե»-ի սյուժեով նրա «Դարբին Քավան» պոեմը դարձել է Ա. Բալասանյանի համանուն օպերայի լիբրետոն։ Աբոլղասեմ Ահմեդզադե Լահութին Տաջիկական ԽՍՀ օրհներգի տեքստի հեղինակն է։
Պարգևատրվել է Լենինի շքանշանով։


== Ծանոթագրություններ ==


== Արտաքին հղումներ ==
Abu’l-Qāsem Lāhuti, Encyclopædia Iranica
Kirasirova Masha (2017)։ «My Enemy's Enemy: Consequences of the CIA Operation against Abulqasim Lahuti, 1953–54»։ Iranian Studies 50 (3): 439–465։ doi:10.1080/00210862.2017.1292817
Բուգաևկա (գյուղ, Գլոբինոյի շրջան)

Անվան այլ կիրառումների համար տե՛ս՝ ԲուգաևկաԲուգաևկա (ուկրաիներեն՝ Бугаївка), գյուղ Ուկրաինայի Պոլտավայի մարզի Գլոբինոյի շրջանում։ Հիմնադրվել է 1781 թվականին։
2001 թվականի տվյալներով Բուգաևկա գյուղում բնակվում էր 1 621 մարդ։ Բնակավայրը զբաղեցնում է 3629 կմ² տարածք։ Բնակչության խտությունը կազմում էր 446,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերգեյ Ղարիբյան

Սերգեյ Արարատի Ղարիբյան (1930, Երևան, ԽՍՀՄ), հայ նկարիչ` կիրառական արվեստի գծով։


== Կենսագրություն ==
1951 թվականին ավարտել է Լենինգրադի Վ. Մուխինայի անվան Գեղարվեստական-արդյունաբերական բարձրագույն ուսումնարանը։ 1953 թվականից մասնակցել է ցուցահանդեսների։ Գործերից են` «Մաքսիմ Գորկու դիմանկարը», «Արարատ Ղարիբյանի դիմանկարը», «Հայաստան» (բոլորը՝ փայտի ինկրուստազիա)։


== Ծանոթագրություններ ==
Վիրյա (կանտոն)

Անվան այլ կիրառումների համար տե՛ս՝ Վիրյա (այլ կիրառումներ)Վիրյա (ֆր.՝ Viriat), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Բուրկ ան Բրես օկրուգի մեջ։ Համաձայն 1999 թվականի մարդահամարի կանտոնի բնակչությունը 14515 մարդ էր։Կանտոնի համարը 143 է։ Կանտոնում կա 6 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Պատահական զուգորդումներ

Պատահական զուգորդումներ, Ոչ ակորդային հնչյունները, հանդես գալով տակտի ուժեղ և թույլ մասերում, ստեղծում են տերցիային կառուցվածք չունեցող համահնչյուններ կամ այլ կերպ ասած պատահական զուգորդումներ։ Այդ համահնչյունները տակտի թույլ մասերում հանդես են գալիս իբրև անցողիկ և օժանդակ համահնչյուններ, իսկ երբեմն էլ՝իբրև կանխիկ։ Հապաղման հետևանքով տակտի ուժեղ մասում հանդես եկած տերցիային կառուցվածք չունեցող համահնչյունները ստեղծում են զգալիլարվածություն, որը պահանջում է մարում։ Վերջինս վրա է հասնում հապաղումը լուծելու պահին, այսինքն՝ երբ վերականգնվում է ակորդի տերցիային կառուցվածքը։
Երբեմն հապաղումից (կամ անցողիկ, կամ որևէ այլ ոչ ակորդային հնչյունից) ստացված համահնչյունը կարող է արտաքուստ դասավորված լինել տերցիաներով։


== Աղբյուրներ ==
Ի.Դուբովսկի, Ս. Եվսեև, Ի. Սպոսոբին, Վ. Սոկոլով, Հարմոնիայի դասագիրք, Երևան, 1978, Էջ 15-16
Աբշտատ

Աբշտատ (գերմ.՝ Abstatt), համայնք Գերմանիայի հարավում՝ Բադեն-Վյուրթեմբերգ երկրամասի Հայլբրոնի շրջան]]ում։ Ենթակա է Շտուտգարտի վարչական շրջանին։ Զբաղեցնում է 9,66 քառակուսի կիլոմետր տարածք։ 2010 թվականի դեկտեմբերի 31-ի տվյալներով բնակչության թվաքանակը եղել է 4.486: Բնակչության միջին խտությունը կազմում է մարդ/կմ²։ Պաշտոնական կոդը՝ 08 1 25 001:
Համայնքը բաժանված է 3 գյուղական շրջանի։


== Պատմություն ==
Բնակավայրը պատմական փաստաթղթերում առաջին անգամ հիշատակվել է  1293 թվականին։


== Տնտեսություն ==
Զարգացած են խաղողագործությունն ու գինեգործությունը։ 2004 թվականից Աբշտատում գործում են Robert Bosch GmbH ընկերության ու նրա դուստր Bosch Engineering GmbH ընկերության ձեռնարկությունները՝ 5.800 աշխատողով (2019 թվականի հոկտեմբեր ամսվա դրությամբ)։ 
Աբշտատում է գործում է նաև մետալ երաժշտության ձայնագրման Massacre Records միջազգային լեյբլը։


== Տեսարժան վայրեր ==
Վիլդեկ ամրոց


== Պատկերասրահ ==

		
		
		
		


== Ծանոթագրություններ ==


== Գրականություն ==
Abstatt im Schozachtal. Abstatt, Happenbach, Vohenlohe, Burg Wildeck. Gemeinde Abstatt, Abstatt 2000.


== Արտաքին հղումներ ==
Abstatt bei LEO-BW
Բնակավայրի պաշտոնական կայքէջը
Ժողովածու (441)

Ժողովածու (441), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 441 թվի տակ։ Ձեռագիրը գրվել է 1789 թվականին Մանուկ գրագրի կողմից Կոստնանդնուպոլսում։ Գրված է թղթի վրա, որը ունի 23x17,5 չափս։ Ձեռագիրը կազմված է 125 թերթից։ Գրված է երկսյուն, նոտրգրով։ Կազմը` ստվարաթուղթ։ Հիշատակարաններ՝ 124բ։


== Բովանդակություն ==
Ներս. Լամբրոնացւոյ խորհրդածութիւն վասն ուղղափառ հաւատոյ
Մեկնութիւն պատագամատոյց աղօթքից։
Թուղթք (Ներս․ Ծնորհալի, Գր․ Տղայ)


== Ծանոթագրություններ ==
Մարսիու Աբրեու

Մարսիու Նունիու Օրբելաշ Աբրեու (պորտ.՝ Márcio Nuno Ornelas Abreu, ապրիլի 25, 1980(1980-04-25), Ֆունշալ, Պորտուգալիա), պորտուգալացի ֆուտբոլիստ, խաղացել է որպես կիսապաշտպան և վինգեր։


== Կարիերա ==
Մարսիու Աբրեուն իր մասնագիտական ֆուտբոլային կարիերան սկսել է 1999 թվականին «Մարիտիմու» ակումբում։ Աբրեուն երբեք երկար չմնաց հիմնական թիմում՝ նա մեկ այնտեղ էր, մեկ երկրորդ թիմում։ 2004 թվականին Մարսիուն տեղափոխվեց հարևան Կամաշա շրջանի ակումբ։ 2007 թվականի ամռանը Աբրեուն տեղափոխվեց բուլղարական Բուրգաս քաղաքի «Չերնոմորեց» ակումբ, խաղալով այդտեղ մինչև 2010 թվականը։ 2011 թվականին նա տեղափոխվեց ռուսական «Կրասնոդար»։ 2011 թվականի փետրվարի 6-ին Մարսիու դեբյուտեց նոր ակումբում՝ «Տավրիայի» դեմ ընկերական խաղում։ Կրասնոդարցիների կազմում խաղալով երեք մրցաշրջան՝ Աբրեուն 2013-2014 մրցաշրջանի ավարտին լքեց թիմը և միացավ մոսկովյան «Տորպեդո», որը վերադարձել էր ՌՖՊԼ։ Միայն թե նրա կազմում չխաղալով ոչ մի խաղ, Աբրեուն ընտանեկան հանգամանքներից ելնելով որոշեց ավարտել ֆուտբոլային կարիերան։


== Ձեռքբերումներ ==
 Չերնոմորեց

ՈՒԵՖԱ Ինտերտոտո Գավաթ՝ 2008 Կրասնոդար

Ռուսաստանի գավաթի ֆինալիստ՝ 2013-2014


== Ծանոթագրություններ ==


== Արտաքին հղումներ ==
Պրոֆիլը «Կրասնոդարի» կայքում Archived 2014-03-26 at the Wayback Machine.
Վիճակագրությունը «Կրասնոդարի» կայքում Archived 2016-04-22 at the Wayback Machine.
Վլադիմիր Հակոբյան (շախմատիստ)

Անվան այլ կիրառումների համար տե՛ս՝ Վլադիմիր Հակոբյան (այլ կիրառումներ)Վլադիմիր Էդուարդի Հակոբյան (դեկտեմբերի 7, 1971(1971-12-07), Բաքու, Ադրբեջանական ԽՍՀ, ԽՍՀՄ), Ամերիկայի Միացյալ Նահանգները 2021 թվականից ներկայացնող հայ շախմատիստ։ Միջազգային գրոսմայստեր (1991)։
2011 թվականի աշխարհի ութերորդ թիմային առաջնության հաղթող և Համաշխարհային Շախմատային Օլիմպիադաների եռակի հաղթող(2006, 2008 և 2012 թթ.) Հայաստանի թիմի կազմում։ ՖԻԴԵ աշխարհի առաջնության ֆինալիստ նոկաուտ համակարգով (1999 թ.)։


== Կենսագրություն ==

Ծնվել է Բաքվում (ադրբեջանական ՍՀՄ, ՍՍՀՄ) 1971 թվականի դեկտեմբերի 7–ին։
Հինգ տարեկանում Վոլոդյային շախմատ խաղալ սովորեցրեց հայրը՝ Երևանի պոլիտեխնիկական ինստիտուտի դասախոս։ Երբ լրացավ տղայի 8 տարին, նա Լիտվայում հաղթեց իր առաջին առաջնությունը, տանելով բոլոր հերթախաղերում։
Հակոբյանը շատ զուգահեռներ ունի Կասպարովի հետ։ Ապրել է Բաքվում, սիրել է հանգստանալ Զագուլբայում և ֆուտբոլ խաղալ, անցել է շախմատային համալսարաններ Բոտվիննիկ – Կասպարովի դպրոցում։
14 տարեկանում Արգենտինայում հաղթեց կադետների աշխարհի առաջնությունում (մինչև 16 տարեկան երիտասարդների), և իր ուսուցիչներն այսպես էին արտահայտվում Հակոբյանի հնարավորությունների մասին․

Գ․Կասպարով։ «Նա պետք է մտնի աշխարհի լավագույն շախմատիստների դյուժին»։
Մ․Բոտվեննիկ։ «Հակոբյանը կարող է ձեռք բերել բարձրագույն գիտելիքներ, բայց այն դեպքում, եթե կաշխատի ինչպես Կասպարովը»։Ավարտել է Ֆիզիկական կուլտուրայի հայկական պետական ինստիտուտը (1992 թ.)։ Աշխարհի՝ մինչև 16 (1986 թ., Արգենտինա), 18 (1989 թ., Պուերտո Ռիկո) և 20 (1991 թ., Ռումինիա) տարեկանների չեմպիոն։ Համամիութենական 5 մրցաշարերի՝ Կեդայնյայ (Լիտվա, 1981 թ.), Բելցի (Մոլդովա, 1982 թ.), Տալլին (1982 թ.), Բաքու (1984 թ.), Սոչի (1986 թ.), միջազգային 3 մրցաշարերի՝ Նիշ (Հարավսլավիա, 1990 թ.), Բուենոս Այրես (1991 թ.), Նիկշիչ (Հարավսլավիա, 1991 թ.) հաղթող։ 1992 թ.-ին համաշխարհային օլիմպիադայում, Հայաստանի հավաքականի կազմում, դարձել է 3-րդ մրցանակակիր, 1995 թ.-ին՝ «Երևան» ակումբի կազմում շախմատի ակումբային թիմերի Եվրոպայի չեմպիոնների գավաթակիր, 1999 թ.-ին՝ աշխարհի շախմատի առաջնության երկրորդ մրցանակակիր։ 1992, 2002 և 2004 թվականների աշխարհի թիմային առաջնությունների եռակի, 1997, 2001 և 2005 թթ. Եվրոպայի թիմային առաջնության բրոնզե մեդալակիր։
2021 թվականի հունիսից ներկայացնում է ԱՄՆ-ի շախմատի ֆեդերացիան։


== Վարկանիշի փոփոխության գրաֆիկ ==


== Պարգևներ ==
«Հայրենիքին մատուցած ծառայությունների համար» 1-ին աստիճանի մեդալ (2008)։
Պատվո շքանշան (2012)


== Ծանոթագրություններ ==
Մետասոմատոզ

Մետասոմատոզ, մետասոմատիզմ, հասկացություն, որ անցյալ դարի կեսերին մտցրել է Նումանը՝ տեղակալվող միներալի հետ լուծույթի քիմիական փոխներգործության պայմաններում ընթացող պսևդոմորֆիզմի տարատեսակը որակելու համար։
Խորհրդային գիտնական Դմիտրի Կորժինսկին (1936 թ., 1953 թ.) մետասոմատոզը սահմանում է որպես «ապարների յուրաքանչյուր տեղակալում քիմիական կազմի փոփոխությամբ», որը տեղի է ունենում ինչպես արտածին, այնպես էլ ներծին պայմաններում, «ընդ որում հին միներալների հալումը և նորերի նստեցումը կատարվում է գրեթե միաժամանակ, այնպես որ տեղակալման ընթացքում տեղակալվող ապարները ամբողջ ժամանակ պահպանում են պինդ վիճակ»։ Ըստ նյութի տեղափոխման բնույթի մետասոմատոզը լինում է՝ դիֆուզիոն, ներծծման, իոնադիֆուզիոն, կոնտակտադիֆուզիոն, կոնտակտային են։ Մետասոմատիկ նորագոյացումների ձևավորման պայմանների ընդհանրության և կազմի հիման վրա մետասոմատոզի արգասիքները ստորաբաժանվում են՝ սկառների, գրեյզենների, կարբոնատիտների, ակսետալիտների, պրոպիլիտների, արգիլիզիտների և այլ ձևերի։


== Ծանոթագրություններ ==
Ռուդիմենտար օրգաններ

Ռուդիմենտար օրգաններ, (ռուդիմենտներ լատիներեն rudimentum —սաղմ, նախահիմք), մնացուկային օրգաններ, օրգանիզմի պատմական զարգացման ընթացքում հիմնական հատկությունները կորցրած օրգաններ։ Ռուդիմենտար оրգանները սկզբնավորվում են սաղմնային զարգացման ժամանակ, բայց լրիվ չեն զարգանում։ Ռուդիմենտար օրգանները պահպանվում են անհատի ամբողջ կյանքի ընթացքում, ի տարբերություն ժամանակավոր (պրովիզոր) օրգանների, որոնք հատուկ են միայն սաղմերին։ Ռուդիմենտար օրգանների տվյալ օրգանիզմների նախնիների մոտ զարգացած են եղել և կատարել ֆունկցիաներ, որոնք էվոլյուցիայի ընթացքում թուլացել կամ կորցրել են իրենց կենսական նշանակությունը։ Կենդանիների ռուդիմենտար օրգաններն են՝ թռչունների փոքր ոլոքը, որոշ քարանձավաբնակ և փորող կենդանիների աչքերը (մանրախլուրդ, խլուրդ), կետանմանների մազածածկի և կոնքոսկրի մնացորդները։ Մարդու ռուդիմենտար օրգաններն են պոչուկային ողերը, իրանի մազածածկը, ականջի մկանները, կույր աղիքի որդանման ելունը և այլն։ Որոշ դեպքերում ռուդիմենտար օրգանները զարգանում են ամբողջությամբ, օրինակ կետանմանների լողակների ետին զույգը, հայտնի են դեպքեր, երբ մարդը ծնվում է ամբողջ մարմինը և դեմքը մազերով ծածկված։ Ռուդիմենտար օրգանիզմներն հաստատում են օրգանական աշխարհի պատմական զարգացումը և մարդու կենդանական ծագման ապացույցներից մեկն են։
28 օր

28 օր  (անգլ.՝ 28 Days), 2000 թվականի դրամա, գլխավոր դերը խաղում է Սանդրա Բուլոքը։ Վերջինս կատարում է Գվեն Կամինգսի դերը, ով սյունակագիր է և փորձում է բուժվել ալկոհոլային կախվածությունից։


== Սյուժե ==

Քրոջ հարսանիքի օրը Գվեն Կամինգսը, ոչ սթափ վիճակում վարելով մեքենան, դառնում է ավտովթարի պատճառ։ Դատավորը Գվենին հնարավորություն է տալիս ընտրել կալանավորման ու վերականգնողական կենտրոնում բուժում անցնելու մեջ։ Նա ընտրում է վերջինը, սակայն կենտրոնում հրաժարվում է մասնակցել բուժման կուրսերին, խմբային թերապիաներին ու հրաժարվում է ընդունել, որ ինքը հիվանդ է։ Նա ծանոթանում է մի շարք հիվանդների հետ, և սկսում է վերանայել իր կյանքը՝ հասկանալով, որ իրականում ինքը լուրջ խնդիր ունի։ Նա ապրում էր հերոինի սիրահար 19-ամյա Աննայի սենյակում, ով մարմնական վնասվածք էր պատճառել իրեն։ Նոր մարդկանց հանդիպելով՝ նա կարողացավ ազատվել ալկոհոլիզմից, և նոր սերը նրան օգնում է հասկանալ կյանքի համը։ Բոլոր հիվանդները օգնեցին նրան տեսնել իրական լույսը, և նա ցանկացավ փոխել ալկոհոլից կախվածություն ունեցող մարդկանց։ Վերականգման ճանապարհը դյուրին չէր, հաջողությունը վերականգնված չէր, բայց նա պատրաստ եղավ փորձելու այն։


== Դերերում ==


== Հետաքրքիր փաստեր ==
Ֆիլմի կարգախոսն է՝ The Life of the Party… before she got a life.


== Լրացուցիչ տեղեկություններ ==
Տարիքային սահմանափակում չունի (գնահատականը MPAA), վարկանիշը՝ PG-13
Ֆիլմի պրեմիերան եղել է 2000 թվականի փետրվարի 8-ին
Շահույթը Միացյալ Նահանգներում՝ $37 170 488
Շահույթն ողջ աշխարհում՝ + $25 028 457 = $62 198 945


== Երաժշտություն ==
Երգիչ-երգահան Loudon Wainwright III-ը, թր կատարել է կենտրոնի հիվանդներից մեկի դերը, սաունդթրեքին ավելացրել է չորս երգ


== Ծանոթագրություններ ==


== Արտաքին հղումներ ==
Карточка фильма
Պատմություն։ 28 дней на ВсеОКино.ру
Ֆընդըջաք

Ֆընդըջաք - գետակ Կիլիկիայում
Ֆընդըջաք - լեռ Կիլիկիայում
Ֆընդըջաք - անրառ Կիլիկիայում
Կամիշևատոե (այլ կիրառումներ)

Կամիշևատոե, կարող է վերաբերել՝

Կամիշևատոե - գյուղ, Ուկրաինայի Դոնեցկի մարզի Պերշոտրավնևի շրջանում
Կամիշևատոե - գյուղ, Ուկրաինայի Կիրովոգրադի մարզի Նովոուկրաինկայի շրջանում
Պիխտա Յոլ

Պիխտա Յոլ (ռուս.՝ Пихта-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վոյ Վոժ գետի աջ ափին՝ 19 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000074567
Կոդը ըստ հիդրոլոգիական հետազոտության (ՌԴ) — 103007456
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
(9536) Ստատլեր

(9536) Ստատլեր (անգլ.՝ Statler), աստերոիդ աստերոիդների հիմնական գոտում։ Հայտնաբերվել է 1981 թվականի հոկտեմբերի 24-ին Շելտ Բասի կողմից Պալոմարում։
Միջին հեռավորությունը Արեգակից կազմում է 2,662179 ա. մ., առավելագույնը մոտենում է 2,3662 ա. մ. հեռավորության վրա և հեռանում 2,9582 ա. մ.։ Արեգակի շուրջ մեկ ամբողջական պտույտ է կատարում 1586,55 երկրային օրվա ընթացքում, իր ուղեծրով շարժվելով միջինում 0,226907 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9536) Ստատլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բասկարա

Բասկարա  (իսպ.՝ Báscara, բասկ.՝ Bascara, կատ.՝ Bàscara), մունիցիպալիտետ Իսպանիայում։ Գտնվում է Խիռոնա պրովինցիայում, Կատալոնիա ինքնավար համայքնի կազմում։
Տարածքը կազմում է 17,28 կմ²։ Բնակչությունը՝ 963 մարդ (ըստ 2010 թվականի տվյալների)։


== Ժողովրդագրություն ==
Բնակչության թվաքանակի փոոխությունները.


== Արտաքին հղումներ ==
Página web de l'Ajuntament
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Վերին Կաճրեթ

Վերին Կաճրեթ (վրաց.՝ ზემო კაჭრეთი` զեմո կաճրեթի), գյուղ Վրաստանում։ Գտնվում է Կախեթի մարզի Գուրջաանի շրջանում։


== Դիրք ==
Գյուղը գտնվում է ծովի մակարդակից 670 մետր բարձրության վրա։ Շրջկենտրոն Գուրջաանից հեռու է 38 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 671 մարդ, մեծամասնությունը՝ վրացիներ 99,4%։


== Ծանոթագրություններ ==
Սուրեն Թադևոսյան (ազատամարտիկ)

Անվան այլ կիրառումների համար տե՛ս՝ Սուրեն Թադևոսյան (այլ կիրառումներ)Սուրեն Սերյոժայի Թադևոսյան  (1974, Հոկտեմբերյան (այժմ՝ Արմավիր) - 1994, ապրիլի 15, Հորադիզ), հայ ազատամարտիկ Արմավիրի տարածաշրջանից։


== Կենսագրություն ==
Սուրեն Թադևոսյանը ծնվել է 1974 թվականին Հոկտեմբերյան քաղաքում։ Սկզբում սովորել է քաղաքի թիվ 6, այնուհետև թիվ 10 միջնակարգ դպրոցում, որն էլ ավարտել է 1991 թվականին։
1993 թվականի մայիսին Սուրեն Թադևոսյանը զորակոչվել է և մեկ տարի ծառայել է Էջմիածնի տանկային զորամասում։
1994 թվականի փետրվարին Ս. Թադևոսյանը կամավոր մեկնել է Արցախ, մարտնչել Հորադիզում։ Նա զոհվել է 1994 թվականի ապրիլի 15-ին Հորադիզում, մարտական գործողությունների ժամանակ։
Նրա աճյունը հողին է հանձնվել Արմավիրի քաղաքային գերեզմանատան պանթեոնում։
Ս. Թադևոսյանն ամուսնացած չէր։


== Ծանոթագրություններ ==